Franța, ajutor de milioane de euro pentru Ucraina. Lista armelor livrate pe front
- Mădălina Sfrijan
- 4 martie 2024, 15:50
Franța a făcut publică lista armelor pe care le-a trimis Ucrainei. Astfel, de la începutul războiului și până în prezent, statul francez a livrat armament în valoare totală de 3,8 miliarde de euro.
Franța a cheltuit aproape 4 miliarde de euro pentru a ajuta Kievul. Conform datelor oficiale, de la începutul războiului, statul francez a trimis pe front armament de 3,8 milioane de euro. Parisul a publicat și lista celor 50 de articole care au ajuns în zonele de conflict din Ucraina.
Franța, sprijin substanțial pentru Ucraina
Franța a trimis Ucrainei un ajutor militar de peste 3,8 miliarde de euro. Livrările de asistență de securitate au avut loc între 24 februarie 2022 și 31 decembrie 2023. Conform datelor oficiale publicate de autoritățile franceze, suma de 2,615 miliarde de euro a fost alocată echipamentelor militare, iar 1,2 miliarde de euro au fost direcționate ca donație către Facilitatea europeană pentru pace (EFF).
Totuși, Franța și-a angajat o parte mai mică din PIB pentru apărare, spre deosebire de alte țări precum Germania sau Polonia. Cu toate acestea, președintele francez Emmanuel Macron a cerut
LaFront. Sursa foto: Volodimir Zelenski-Facebook
recent măsuri mai susținute în sprijinul Ucrainei.
Lista armelor livrate în țara asediată
Franța a publicat lista cu toate tipurile de armament trimise pe front. Conform acesteia, peste 50 de articole au fost direcționate către Ucraina. Lista include 30 de sisteme de artilerie autopropulsate Caesar, 38 de vehicule blindate de luptă AMX10, 250 de vehicule blindate VAB în diferite variante, 160 de drone și 10 sisteme de detectare a dronelor.
Mai mult, statul francez a livrat mai multe sisteme de apărare antiaeriană, printre acestea numărându-se și SAMP/T (o unitate), Mistral (șase unități) și Crotale (două unități). De asemenea, lista publicată include și o cantitate nespecificată de rachete pentru aceste sisteme.
Franța, sprijin substanțial pentru Ucraina
Kievul a primit și 1,1 milioane de cartușe mici de muniție, precum și aproximativ 1,74 milioane de cartușe de 12,7 mm. De asemenea, pe front au ajuns și 30.000 de obuze de artilerie de 155 mm. Per total, statul francez a trimis în Ucraina peste 1.000 de lansatoare antitanc AT4.
Pe lângă armamentul trimis pe front, armata franceză a contribuit la antrenarea a peste 10.000 de soldați ucraineni. Ciclurile de pregătire au avut loc în Franța și Polonia.